গাইবান্ধা প্রতিনিধি : গাইবান্ধার সাদুল্যাপুর উপজেলার ভগবানপুর পশ্চিম পাড়া সরকারি প্রাথমিক বিদ্যালয় ভবনটি ঝুকিপূর্ণ ঘোষণার পরেও শিক্ষার্থীদের পাঠদান অব্যাহত রেখেছেন শিক্ষকগণ। ফলে যেকোনো মুহূর্তে ঘটতে পারে প্রাণহানির ঘটনা। বিদ্যালয়ের ভবনটি অত্যান্ত ঝুঁকিপূর্ণ হয়ে দাড়িয়ে আছে। পাঁচটি কক্ষই ঝুঁকিপূর্ণ হয়ে পড়েছে। ভবনের ছাদের বিম, দেয়াল ও পিলারে দেখা দিয়েছে একাধিক ফাটল। ছাদ ধসে পড়ে ইতিমধ্যে অনেক শিক্ষার্থী আহত হওয়ার ঘটনা ঘটেছে। সম্প্রতি বিদ্যালয় ভবনের প্লাস্টার ধসে পড়ে ৩য় শ্রেণির ছাত্রী নাছিমা খাতুনসহ বেশ কিছু শিক্ষার্থী আহত হয়েছে।